पीएम मोदी ने कहा कि अब स्टार्टअप्स सिर्फ बड़े शहरों तक ही सीमित नहीं हैं। अब छोटे कस्बे और गांव भी स्टार्टअप सेंटर के तौर पर उभरे हैं। भारत ने ग्लोबल स्टार्टअप्स इकोसिस्टम में एक अलग स्थान बनाया है। इस दौरान पीएम ने नरेंद्र मोदी ऐप पर बात करते हुए युवाओं से स्टार्टअप्स को लेकर उनके प्रयोगों की जानकारी ली। स्टार्टअप शुरू करने वाले रजत से बात करते हुए पीएम ने कहा मेरा अनुभव है कि जो बच्चे खेल में रुचि लेते हैं, उनके परिवार के लोग तब तक साथ नहीं देते जब तक कि वह किसी पोजिशन पर नहीं पहुंच पाते। यही स्थिति स्टार्टअप्स की भी है। खाने-पीने का ठिकाना नहीं होता। दिन-रात काम करना पड़ता है, ऐसे में मां-बाप भी निराश हो जाते होंगे।